West Edmonton Mall

West Edmonton Mall — Эдмонтон хулинче (Канада) вырнаçнă суту-илӳ центрĕ. Çурçĕр Америкăри чи пысăк, тĕнчере пиллĕккĕмĕш суту-илӳ центрĕ. Суту-илӳ центрне Иранран Канадăна 1959 çулта куçса килнĕ Гермезиан тăвансем йĕркеленĕ. 23 çул тăршшипе (1981 — 2004 çулсенче) вăл тĕнчере чи пысăкки шутланнă. West Edmonton Mall центрăн пĕтĕм лаптăкĕ 570 000 м² пулать. Суту-илӳ центрĕнче 800 ытла лавкка, парковкăра 20 000 машинă лартма пулать. Центрта 23 000 çын ĕçлет, çулсерен 28,2 млн сын кĕрсе тухать. Кун-çулĕ Çурт-йĕре туни West Edmonton Mall комплекса тăватă черетпе туса пынă. Пĕрремĕш пайĕн (1981 çулта) лаптăкĕ (106 000 м²) 25 га территорие йышăнать. Суту-илӳ центрĕпе пĕрле виçĕ якорлă арендатор — Eaton`s, Sears тата The Bay, çаплах 220 тĕрлĕ лавкка уçăлнă. Пĕрремĕш черетне тума 200 млн канад долларне (малашне — доллар) тăкакланă. Иккĕмĕш черетĕн çурт-йĕрне пĕрремĕшне вĕçленĕ хыççăн икĕ çултан — 1983 çулта туса пĕтернĕ, тăкакĕ 250 млн доллара çитнĕ. Суту-илӳ центрĕн лаптăкĕ 105 000 м² чухлĕ хушăннă, пĕтĕм лавкка шучĕ 460 таран çитнĕ. Виççĕмĕшпе тăваттамĕш черечĕсене 1985 тата 1998 çулсенче вĕçленĕ. Проектăн пĕтĕмĕшле хакĕ 1,2 млрд долларпа танлашнă. Халĕ West Edmonton Mall — виçĕ темăллă урам, 800 ытла лавкка, 110 ресторан, 21 кинотеатр, 9 тĕп аттракционо, аквариум, казино, аквапарк, часавай, 20 000 машинăвырăнлă паркинг. World Water Park Аквапаркра чи пысăк бассейн: лаптăкĕ 20 000 м², çаплах пӳлĕмре банджи-джампингпа вылямалли чи çӳллĕ лапам пур. Twister ятлă чи çӳллĕ шыв тăвайккин çӳллĕшĕ 25,3 м. Асăрхавсем Каçăсем Суту-илӳ центрĕн официаллă сайчĕ (акӑлч.)